section_heading: Capitol (1990. – 1997.)
paragraph_text: Američki ogranak Rough Tradea prestao je postojati krajem 1990., pa Mazzy Star neko vrijeme nije imao ugovor s diskografskom kućom. Za nekoliko je tjedana ugovor skupine preuzeo Capitol Records, koji je ponovno objavio She Hangs Brightly 4. studenoga 1990.,<ref> a drugi je album sastava, So Tonight That I Might See, objavio 27. rujna 1993.<ref> Godinu dana nakon objave tog albuma jedna od pjesama na njemu postala je iznenadna uspješnica. Singl "Fade into You" pojavio se na 44. mjestu Billboardove ljestvice Hot 100 i postao prva pjesma skupine koja se pojavila na toj ljestvici. Također se pojavio na trećem mjestu ljestvice Modern Rock Tracks, najvišem mjestu koje je skupina nekom pjesmom do danas dosegla na toj ljestvici. Dana 19. travnja 1995. album je nagrađen platinastom nakladom jer je bio prodan u više od milijun primjeraka.<ref> Album se pojavio na 68. mjestu glazbene ljestvice u Ujedinjenom Kraljevstvu, gdje je 22. srpnja 2013. nagrađen srebrnom nakladom zbog 60.000 prodanih primjeraka. Nakon uspjeha singla "Fade into You" uvodna se pjesma s albuma She Hangs Brightly, "Halah", često reproducirala u SAD-u i pojavila se na 19. mjestu Billboardove ljestvice Modern Rock Tracks.